റെയില്വേ പ്രശ്നങ്ങള്ക്ക് പരിഹാരം തേടി കേന്ദ്ര മന്ത്രിക്ക് സമദാനി നിവേദനം നല്കി പെരിന്തല്മണ്ണ: മലപ്പുറം ലോക്സഭ മണ്ഡലത്തിലെ റെയില്വേ സംബന്ധിച്ച അടിയന്തര പ്രശ്നങ്ങള്ക്ക് പരിഹാരം തേടി ഡോ. എം.പി. അബ്ദുസ്സമദ് സമദാനി എം.പി റെയില്വേ മന്ത്രി അശ്വിനി വൈഷ്ണവിന് നിവേദനം നല്കി. വള്ളിക്കുന്ന് സ്റ്റേഷനില് പ്ലാറ്റ്ഫോമിന് മതിയായ ഉയരം ഇല്ലാത്തതിനാല് അപകടങ്ങള് കൂടുന്നതിന് പരിഹാരം വേണമെന്നാണ് മുഖ്യപരാതി.കണ്ണൂര് എക്സ്പ്രസിനും പരശുറാം എക്സ്പ്രസിനും ഷൊര്ണൂര് കണ്ണൂര് മെമു എക്സ്പ്രസിനും വള്ളിക്കുന്നില് സ്റ്റോപ് അനുവദിക്കുക, നിലമ്ബൂരില്നിന്ന് കൊച്ചുവേളിയിലേക്കുള്ള രാജ്യറാണി എക്സ്പ്രസ് നാഗര്കോവിലിലേക്ക് നീട്ടുക തുടങ്ങിയവയും ഉന്നയിച്ചു. വള്ളിക്കുന്നില് പ്ലാറ്റ്ഫോം ഉയര്ത്തുന്ന കാര്യത്തിന് പ്രഥമ പരിഗണന നല്കുമെന്ന് മന്ത്രി ഉറപ്പുനല്കി. മേലാറ്റൂര്, ചെറുകര, പട്ടിക്കാട് സ്റ്റേഷനുകളിലെ പ്ലാറ്റ്ഫോമുകളില് 12 കോച്ചുകള് നിര്ത്തിയിടാനുള്ള സൗകര്യം 18 കോച്ചുകള്ക്കായി വിപുലീകരിക്കുക, തുവ്വൂരിലും കുല്ക്കല്ലൂരിലും ക്രോസിങ് സ്റ്റേഷന് അനുവദിക്കുക, ഡബിള് ഡക്കര് ട്രെയിന് കോഴിക്കോട് കോയമ്ബത്തൂര് ബംഗലൂരു റൂട്ടിലും അനുവദിക്കുക തുടങ്ങിയ ആവശ്യങ്ങളുമുന്നയിച്ചു.